Je bezpečné kombinovať Tritacet s Mushroom Goffee Provitalis na chudnutie?
Dobry deň. Poradíte mi. Liecim sa na vysiky tlak Tritacet 5mg.1xdenne. Môžem používať na chudnutie. Mushroom Goffee Provitalis. Ďakujem
Dobrý deň,
ďakujeme za Vašu otázku.
Prípravok Mushroom coffee Provitalis sa nenachádza v databáze farmaceutických produktov v Slovenskej republike, preto sa nemožem vyjadriť k účinkom, bezpečnosti a prípadným interakciám s liekom Tritace. Vo všeobecnosti sa však pri liečbe hypertenzie odporúča obmedziť príjem kofeínu, ktorý je prítomný aj vo Vami uvedenom prípravku. Taktiež, uvedený prípravok podľa informácii od výrobcu obsahuje okrem iného aj Ashwaghandu, ktorá môže zvyšovať krvný tlak. Výsledkom môže byť ovplyvnenie účinnosti lieku Tritace. Z tohto dôvodu je potrebné konzultovať súčasné užívanie predovšetkým s ošetrujúcim lekárom.
Prajem pekný zvyšok dňa.
S pozdravom
Mgr. Emma Halás Haluščíková